Public procurement notice: Modification Of A Contract/Concession During Its Term
Published: 2022-09-30
Buyer: Keva
Country: FI
Contract type: Services
CPV classification: 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Keva ja Logica Suomi Oy (Nykyisin CGI Suomi Oy, jäljempänä yhdessä myös osapuolet) ovat solmineet puitesopimuksen jatkuvien palvelujen toimittamisesta 1.3.2010. Tämän Sopimuksen ehtoja sovelletaan kaikkiin sellaisiin Osapuolten välillä tämän Sopimuksen voimaantulon jälkeen solmittaviin sopimuksiin, joissa on viitattu tähän Sopimukseen ja jotka koskevat erilaisten käyttö-, tuki-, ylläpito- ja muiden mahdollisten jatkuvaisluonteisten palvelujen tuottamista.
Puitesopimuksen kohdan 14.2 mukaan Toimittajalla on oikeus muuttaa Palvelujen hintoja enintään kerran kalenterivuodessa ja korkeintaan IT- alan yleistä palkkakustannuskehitystä vastaavasti ilmoittamalla siitä Asiakkaalle vähintään yhdeksänkymmentä (90) päivää ennen hinnanmuutoksen voimaantuloa, jonka jälkeen Osapuolet voivat neuvotella hinnoista.
Keva ja CGI Suomi Oy ovat solmineet palvelusopimuksen 22.9.2015, johon sovelletaan em. puitesopimuksen ehtoja. Palvelusopimuksella on sovittu niistä ehdoista, joita sovelletaan mm. Elma-järjestelmään liittyvään resurssitoimitukseen. Palvelusopimuksen 8.2 kohdan mukaan hinnantarkistus tehdään Puitesopimuksen mukaisesti. Ensimmäinen hinnantarkistus on aikaisintaan 1.10.2016. Palvelusopimuksen kohdan 10.1 mukaan Palvelusopimus astuu voimaan, kun se on allekirjoitettu ja on voimassa 31.12.2017 asti. Palvelusopimus jatkuu tämän jälkeen toistaiseksi voimassa olevana, elleivät Osapuolet toisin sovi.
Keva ja CGI Suomi Oy ovat solmineet palvelusopimuksen 30.10.2017, johon sovelletaan em. puitesopimuksen ehtoja. Palvelusopimuksella on sovittu niistä ehdoista, joita sovelletaan mm. Elma-järjestelmään liittyvään resurssitoimitukseen. Palvelusopimuksen 8.2 kohdan mukaan hinnantarkistus tehdään Puitesopimuksen mukaisesti. Ensimmäinen hinnantarkistus on aikaisintaan 1.1.2019.
Osapuolet ovat muuttaneet palvelusopimusta 1.2.2021 allekirjoitetulla muutossopimuksella muun muassa hinnoittelun osalta.
Keva rakentaa uutta eläkkeiden maksujärjestelmää (Emma), jonka valmistuminen on viivästynyt. Järjestelmä on tavoitteena saada käyttöön 1.1.2024. Uuden maksatusjärjestelmän valmistumiseen  saakka Keva käyttää nykyistä maksatusjärjestelmää (Elma) ja sen ylläpidosta vastaavat CGI Suomi Oy:n asiantuntijat.
Palvelusopimukseen sovellettavan Puitesopimuksen perusteella Toimittajalla on oikeus muuttaa Palvelujen hintoja enintään kerran kalenterivuodessa ja korkeintaan IT-alan yleistä palkkakustannuskehitystä vastaavasti.
Kuitenkin Toimittajan kannalta sopimus on muuttunut taloudellisesti kannattamattomammaksi, sillä se on joutunut sitouttamaan henkilöstöä palvelusopimuksen tarpeisiin taloudellisilla kannustimilla. Tämän vuoksi toimittajalla on tarve nostaa palveluiden hintoja IT-alan yleistä palkkakustannuskehitystä enemmän.
Sopimusmuutoksen tarkoituksena on mahdollistaa palvelusopimuksen jatkuminen tilanteessa, jossa palvelusopimuksen resurssitoimituksen tarve on ennalta-arvaamattomasti jatkunut ennakoitua pidempään uuden järjestelmän viivästymien vuoksi.
Koska Tilaaja on ottamassa käyttöön uutta maksatusjärjestelmää, on siirtymäaiheen aikana epätarkoituksenmukaista ja käytännössä mahdotonta kilpailuttaa nykyisen järjestelmään liittyvät palvelut.
Julkisista hankinnoista ja käyttöoikeussopimuksista annetun lain (hankintalaki) 136 § 2 momentin 3 kohdan mukaan hankintasopimukseen voidaan tehdä muutos ilman uutta hankintamenettelyä, jos muutoksen tarve johtuu olosuhteista, joita huolellinen hankintayksikkö ei ole voinut ennakoida eikä muutos vaikuta hankintasopimuksen yleiseen luonteeseen.
Lisäksi hankintalain 136 § 3 momentissa todetaan että, edellä 2 momentin 2 ja 3 kohdassa tarkoitetun muutoksen arvo ei saa olla enemmän kuin 50 prosenttia alkuperäisen sopimuksen arvosta. Jos 2 momentin 2 tai 3 kohdassa tarkoitettuja muutoksia tehdään peräkkäin useampia, arvioidaan jokaista muutosta itsenäisenä. Tällaisten muutosten tavoitteena ei saa olla tämän lain kiertäminen.
Edellä mainituin perustein Sopimusmuutoksella muutetaan palvelusopimuksessa sovittuja ELMA-järjestelmään liittyvien palveluiden hintoja.
Sopimusmuutoksella muutetaan palvelusopimuksessa sovittuja  ELMA-järjestelmään liittyvien palveluiden hintoja määräaikaisesti, kunnes Tilaaja on saanut käyttöön uuden maksatusjärjestelmän (EMMA-järjestelmä).


Winner: CGI Suomi Oy